Varsinais-Suomi
Merien huuhtoma Varsinais-Suomi,
 satujen, urhojen, muistojen maa,
 Kaunis sa oot kuni kukkea tuomi,
 vaiheesi mieleni lämpimäks saa.
 Vainios viljavat kertoo työtä,
 poistanut oot sinä hengen yötä,
 sua kun katsoo, onpa kuin katsois
 toivojen eelle ja muistojen taa.

 Saaristo kaunis se rantojas saartain
 satoja salmia lahtia luo,
 vuoret ja harmajat kalliot kaartain
 suojaa sun viljelysmaillesi suo.
 Täällä se kohosi kirkon risti
 loistaen kauas ja kaunihisti,
 pulppusi täällä tieteiden lähde,
 aatteiden ainaisten välkkyvä vuo.

 Varsinais-Suomi, maakunta pieni,
 vartia valon ja valkeuden,
 minnekkä mailmassa viepi mun tieni,
 konsana en sua unhoita, en.
 Katselet kauaksi merten yli,
 aatteille auki on sulla syli.
 Työhön on kutsut, kutsuas kuulen –
 sen olen muistoilles velkaa ma, sen.